ഹൈപര്സോണിക് മിസൈലുമായി ഉത്തര കൊറിയ പ്യോങ്യാങ്: ആണവായുധങ്ങള് വഹിക്കാന് ശേഷിയുള്ള ഹൈപര്സോണിക് മിസൈല് പരീക്ഷിച്ചതായി ഉത്തര കൊറിയ അവകാശപ്പെട്ടു. ഹ്വാസോങ്8 എന്നുപേരിട്ട മിസൈല് രാജ്യത്തെ തന്ത്രപ്രധാന അഞ്ച് ആയുധങ്ങളില് ഏറ്റവും പ്രധാനപ്പെട്ടതാണെന്ന് ഉത്തര കൊറിയന് മാധ്യമങ്ങള് റിപ്പോര്ട്ട് ചെയ്തു. സാധാരണ മിസൈലുകളെ അപേക്ഷിച്ച് വേഗവും പ്രഹരശേഷിയും കൂടുതലാണ് ഹൈപര് സോണിക്കിന്.സൈന്യത്തിെന്റ പഞ്ചവത്സര വികസനപദ്ധതിയുടെ ഭാഗമായാണ് മിസൈല് വികസിപ്പിച്ചത്. രാജ്യത്തിെന്റ സ്വയം പ്രതിരോധത്തിെന്റ ഭാഗമായാണ് മിസൈല് പരീക്ഷിച്ചതെന്നും ഉത്തര കൊറിയയുടെ ഒൗദ്യോഗിക മാധ്യമവിഭാഗമായ കെ.സി.എന്.എ വ്യക്തമാക്കി.വീണ്ടും ഇന്ധനം നിറക്കാവുന്ന രീതിയിലുള്ള മിസൈലാണിത്. ഈ മാസം ഉത്തര കൊറിയ മൂന്നാംതവണയാണ് മിസൈല് പരീക്ഷിക്കുന്നത്.